wickkiey/tamil-wikipedia-markdown huggingface dataset:
# அக்ரம் கான்



**முகமது அக்ரம் உசைன் கான்** (*Mohammad Akram Hussain Khan*) வங்காளதேசத்தைச் சேர்ந்த துடுப்பாட்ட வீர்ர் ஆவார். 1968 ஆம் ஆண்டு நவம்பர் மாதம் முதல் தேதியன்று இவர் பிறந்தார். நடுவரிசை ஆட்டக்காரரான இவர் சிட்டகாங் அணிப்பிரிவுக்காக முதல் தரப் போட்டியில் விளையாடினார். தற்போது அபிபுல் பசர் மற்றும் மிங்காசூல் அபேடின் ஆகியோருடன் வங்காளதேச துடுப்பாட்ட வாரியத்தின் தலைமை தேர்வாளராக உள்ளார்.  

2000-01 ஆம் ஆண்டில் இந்தியாவுக்கு எதிரான வங்காளதேசத்தின் தொடக்க ஐந்துநாள் போட்டியின் ஒரு பகுதியாக அக்ரம் கான் இருந்தார். 1988 ஆம் ஆண்டு முதல் ஒருநாள் பன்னாட்டு துடுப்பாட்டப் போட்டிகளில் விளையாடி வந்தார். காசி அசுரப் லிபுவின் வழிகாட்டுதலின் கீழ் அக்ரம்கான் ஒரு பன்னாட்டு வீரராக வளர்ந்தார்.
# அல் சாரியர்



**அல் சாரியர்** (*Al Sahariar,* பிறப்பு: ஏப்ரல் 23 1978), வங்காளதேசத் தேசிய துடுப்பாட்ட அணியின் துடுப்பாட்டக்காரர். இவர் 15 தேர்வுத் துடுப்பாட்டப் போட்டிகளிலும், 29 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், வங்காளதேசத் தேசிய அணியினை 2000 – 2003 ஆண்டுகளில் பிரதிநிதித்துவப் படுத்தியுள்ளார்.
# அமீனுல் இசுலாம் புல்புல்



**அமீனுல் இசுலாம் புல்புல்** (*Aminul Islam Bulbul,* பிறப்பு: பிப்ரவரி 2 1968), வங்காளதேசத் தேசிய துடுப்பாட்ட அணியின் துடுப்பாட்டக்காரர். இவர் 13 தேர்வுத் துடுப்பாட்டப் போட்டிகளிலும், 39 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், வங்காளதேசத் தேசிய அணியினை 1988 – 2002 ஆண்டுகளில் பிரதிநிதித்துவப் படுத்தியுள்ளார்.
# லிவாவுல் இஸ்லாம் (சிற்றிதழ்)

**லிவாவும் இஸ்லாம்** இந்தியா, தமிழ்நாடு, சென்னையிலிருந்து 1906ம் ஆண்டில் வெளிவந்த ஓர் இசுலாமிய வார இதழாகும்.  

## ஆசிரியர்கள்
- இரவண சமுத்திரம் முகம்மது கௌஸ்
- ஹாஜி ஜிலானி

## பொருள்
"லிவாவுல் இஸ்லாம்" என்றால் 'இஸ்லாமியக் கொடி' என்று பொருள்படும்  

## உள்ளடக்கம்
20ம் நூற்றாண்டின் முதலாவது தசாப்தத்தில் இச்சிற்றிதழ் வெளிவந்துள்ளது. இக்காலகட்டங்களில் தமிழ்மொழி மூலமாக இசுலாமியர்களுக்கு மார்க்க ரீதியான விளக்கங்களைப் பெற்றுக்கொள்ள வாய்ப்புகள் குறைவாகவே காணப்பட்டன. இக்காலகட்டத்தில் இசுலாமிய பிரசார இயக்கங்களும் அதிகமான தாக்கங்களை செலுத்திவரவில்லை. இப்படிப்பட்ட சூழ்நிலையில் இசுலாமிய அடிப்படை கொள்கைகள், கருத்துக்களை விளக்கும் ஓர் இதழாக இவ்விதழ் காணப்பட்டது. இசுலாமிய கொள்கைகள் குறித்து ஏற்படக்கூடிய கருத்து முரண்பாடுகளுக்கு ஓரளவில் விளக்கங்களை வழங்கியிருப்பதையும் இவ்விதழ்களில் அவதானிக்கலாம்.
# இந்திக பண்டாரநாயக்க


**இந்திக பண்டாரநாயக்க** (Indika Bandaranayake, பிறப்பு: செப்டம்பர் 7 1972), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான, 2010 பொதுத் தேர்தலில்,*(சுதந்திர இலங்கையின் 14 வது பொதுத் தேர்தல்)* ஐக்கிய மக்கள் சுதந்திர முன்னணியின் சார்பில் குருநாகலை மாவட்டத்திலிருந்து மக்களால் தெரிவு செய்யப்பட்ட உறுப்பினர். ஒரு வணிகர். உள்ளுராட்சி மற்றும் மாகாண சபைகள் பிரதி அமைச்சராகவும் உள்ளார். சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார்.  
## வாழ்க்கைக் குறிப்பு
13, மகாகல்கடவெல கல்கமுவையில் வசிக்கும் இவர் பௌத்த மதத்தைச் சேர்ந்தவர்.  
- இந்திக பண்டாரநாயக்க
# ஹபீபுல் பசர்



**ஹபீபுல் பசர்** (*Habibul Bashar,* பிறப்பு: ஆகத்து 17 1972), வங்காளதேசத் தேசிய துடுப்பாட்ட அணியின் துடுப்பாட்டக்காரர். இவர் 50 தேர்வுத் துடுப்பாட்டப் போட்டிகளிலும், 111 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், வங்காளதேசத் தேசிய அணியினை 2000 – 2008 ஆண்டுகளில் பிரதிநிதித்துவப் படுத்தியுள்ளார். அணியின் அணித் தலைவராக 2004/2005, 2007 பருவ ஆண்டுகளில் கடமையாற்றியுள்ளார். வலதுகை மட்டையாளரான இவர் துவக்க வீரராக கள்ம் இறங்கினார்.மேலும் வலதுகை சுழற்பந்து வீச்சாளரான இவர் வங்காளதேச தேசிய அணி தவிர பிமான் வங்காளதேச துடுப்பாட்ட அணி ,தாக்கா வாரியர்ஸ் துடுப்பாட்ட அணி மற்றும் குல்னா மாகாணத் துடுப்பாட்ட அணி ஆகிய அணிகளுக்காகவும் விளையாடியுள்ளார்.  

## உள்ளூர்ப் போட்டிகள்

### முதல்தரத் துடுப்பாட்டம்
201ஒ ஆம் ஆண்டில் நடைபெற்ற தேசிய லீக் கோப்பைத் துடுப்பாட்டத் தொடரில் இவர் குல்னா மாகாணத் துடுப்பாட்ட அணி சார்பாக விளையாடினார்.பெப்ர்வரி 8 , ராஜாஷியில் சசிட்டகொங் துடுப்பாட்ட அணிக்கு எதிரான முதல்தரத் துடுப்பட்டப்போட்டியில் இவர் விளையாடினார். இந்தப் போட்டியின் முதல் ஆட்டப் பகுதியில் 129 பந்துகளில் 103 ஓட்டங்களை எடுத்து எலியாஸ் சன்னி பந்துவீச்சில் ஆட்டமிழந்தார். இதில் 19 நான்கு ஓட்டங்களும் அடங்கும் இந்தப் போட்டியில் குல்னா துடுப்பாட்ட அணி எட்டு இலக்குகளில் வெற்றி பெற்றது.  

### பட்டியல் அ
2007 ஆம் ஆண்டில் நடைபெற்ற தேசிய லீக் கோப்பைத் துடுப்பாட்டத் தொடரில் இவர் குல்னா துடுப்பாட்ட அணி சார்பாக விளையாடினார். டிசம்பர் 18, குல்னா மைதானத்தில் சியல்காட் துடுப்பாட்ட அணிக்கு எதிரான பட்டியல் அ துடுப்பாட்டம் போட்டியில் இவர் இறுதியாக விளையாடினார். இந்தப் போட்டியில் 34 பந்துகளில் 14 ஓட்டங்களை எடுத்து அலோக் கபாலி பந்துவீச்சில் ஆட்டமிழந்தார். இந்தப் போட்டியில் சியல்கோட் துடுப்பாட்ட அணி 86 ஓட்டங்களில் வெற்றி பெற்றது.  

## சர்வதேசப் போட்டிகள்

### தேர்வுத் துடுப்பாட்டம்
2000 ஆம் ஆண்டில் இந்தியத் துடுப்பாட்ட அணி வங்காளதேசத்தில் சுற்றுப்பயணம் செய்து விளையாடியது .நவமபர் 10, தாக்கா துடுப்பாட்ட அரங்கில் நடைபெற்ற இந்தியத் துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 112 பந்துகளில் 71 ஓட்டங்களை எடுத்து சாகீர் கான் பந்துவீச்சில் ஆட்டமிழந்தார். இரண்டாவது ஆட்டப் பகுதியில் 63 பந்துகளில் 30 ஓட்டங்கள் எடுத்து அகர்கர் பந்துவீச்சில் ஆட்டமிழந்தார். இந்தப் போட்டியில் இந்திய அணி ஒன்பது இலக்குகளால் வெற்றி பெற்றது. 2008 ஆம் ஆண்டில் தென்னாப்பிரிக்கத் ந்தியத் துடுப்பாட்ட அணி வங்காளதேசத்தில் சுற்றுப் பயணம் செய்து விளையாடியது .பெப்ரவரி 22, தாக்கா துடுப்பாட்ட அரங்கில் நடைபெற்ற தென்னாப்பிரிக்கத் துடுப்பாட்ட அணிக்கு எதிரான முத்ல் தேர்வுத் துடுப்பாட்டப் போட்டியில் இவர் இறுதியாக விளையாடினார். இந்தப் போட்டியின் முதல் ஆட்டப் பகுதியில் இருபத்தி மூன்று பந்துகளில் பதிமூன்று ஓட்டங்களை எடுத்து மோர்னே மோர்கல் பந்துவீச்சில் ஆட்டமிழந்தார். இரண்டாவது ஆட்டப் பகுதியில் எட்டு பந்துகளில் 2 ஓட்டங்கள் எடுத்து ஸ்டெயின் பந்துவீச்சில் ஆட்டமிழந்தார். இந்தப் போட்டியில் தென்னாப்பிரிக்க அணி ஐந்து இலக்குகளால் வெற்றி பெற்றது.
# எச். எஸ். பி. சி இளம் தொழில் முனைவாளர் விருது


**எச். எஸ். பி. சி இளம் தொழில் முனைவாளர் விருதுகள் 2011** என்பது தொழில் முயற்சிகளில் இலங்கை இளைஞர்களை ஊக்குவிக்குமுகமாக உலகின் தேசிய வங்கியான எச்.எஸ்.பி. சி 'பிரித்தானிய கவுன்ஸி'லுடன் இணைந்து அறிமுகம் செய்துள்ள திட்டமாகும். பிரித்தானிய கவுன்ஸில் கடந்த காலங்களில் பல்வேறு பிரித்தானியப் பல்கலைக்கழகங்களின் ஊடாக இலங்கையில் தொழில்சார் பட்டப்படிப்புக்கான முன் முயற்சிகள் பலவற்றை மேற்கொண்டுள்ளது. பல்கலைக்கழகங்களில் தொழில்சார் கல்வி மேம்பாட்டிற்கான கொள்கைகள் மற்றும் திட்டங்களை விருத்தி செய்வதற்காக அது உயர் கல்வி அமைச்சு, பல்கலைக்கழக மானியங்கள் ஆணைக்குழு என்பவற்றுடனும் பல்கலைக்கழக உப வேந்தர்கள், விரிவுரையாளர்கள் ஆகியோருடன் இணைந்து பணியாற்றுகின்றது.  
## நோக்கம்
திறமையுள்ள இளம் தொழில் முனைவாளர்களை இனங்காண்பதும் தொழில் முயற்சியை ஆரம்பித்து விருத்தி செய்ய அவர்களுக்கு உதவி வழங்குவதும்  
## தகைமை
இப்போட்டித் திட்டத்தில் இலங்கையிலுள்ள பல்கலைக்கழகங்கள், தனியார் உயர் கல்வி நிலையங்கள், தொழில்நுட்ப மற்றும் தொழிற் கல்வி நிலையங்கள், தொழில்சார் பயிற்சி நிலையங்கள் என்பவற்றைச் சேர்ந்த 18 வயதிற்கும் 30 வயதிற்கும் இடைப்பட்ட முதுமானிப் பட்டதாரிகள், பட்டதாரிகள் மற்றும் மாணவர்கள் பங்குபற்ற முடியும்.  
## பிரேரணைகள்
அவர்கள் பின்வரும் துறையொன்றில் தமது தொழிற் பிரேரணைகளைச் சமர்ப்பிக்கலாம்.  

- ஆடையலங்கார வடிவமைப்பு, கட்டடக்கலை, கைப்பணிக் கலைகள்
- சுற்றுலாவும் அதனுடன் தொடர்புடைய துறைகளும்
- தகவல் தொழில்நுட்பம் மற்றும் தொலைத்தொடர்பு
- மருத்துவம், மருந்து உற்பத்தி. உயிரியல் தொழில்நுட்பம்
- பொறியியல்
- விவசாயம்
- மீள்பாவனைக்குரிய சக்தி வளங்கள் மற்றும் நிலைபெறுதகு கைத்தொழில்கள்
- மேற்குறிப்பிட்டவை தவிர்ந்த வேறு துறைகள்

## பரிசீலனை
ஒவ்வொரு துறையிலும் போட்டியாளர்களினால் சமர்ப்பிக்கப்படும் தொழிற் திட்டங்கள் யாவும் பிரபல தொழில் அதிபர்கள் மற்றும் கைத்தொழில் நிபுணர்கள் உள்ளடங்கிய தகுதி வாய்ந்த நடுவர்கள் குழுவொன்றினால் பரிசீலனை செய்யப்படும். தரப்படுத்தலுக்கான நிபந்தனைகள் நிர்ணயிக்கப்பட்டுள்ளன.  
## பரிசு
ஒவ்வொரு துறையிலும் வெற்றியீட்டுபவருக்கு அல்லது வெற்றியீட்டும் அணிக்கு தொழில் முயற்சியை ஆரம்பிப்பதற்கான அடிப்படை மூலதனமாக ரூ. 100,000 வழங்கப்படும். அத்துடன், வெற்றியீட்டுபவர்கள் ஆறு மாதகாலத்திற்கு தொழில் நிபுணர்களின் வழிகாட்டுதலையும் ஆலோசனைகளையும் பெறுவார்கள்.  
-
# பைசல் ஹொசைன்


**பைசல் ஹொசைன்** (Faisal Hossain, பிறப்பு: அக்டோபர் 26 1978), வங்காளதேசத் தேசிய துடுப்பாட்ட அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், ஆறு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், வங்காளதேசத் தேசிய அணியினை 2004 இல் பிரதிநிதித்துவப் படுத்தியுள்ளார்.
# தரனாத் பஸநாயக்க


**தரனாத் பஸநாயக்க** (*THARANATH BASNAYAKA,* பிறப்பு: அக்டோபர் 31 1980 ), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான, 2010 பொதுத் தேர்தலில்,*(சுதந்திர இலங்கையின் 14 வது பொதுத் தேர்தல்)* ஐக்கிய மக்கள் சுதந்திர முன்னணியின் சார்பில் குருநாகலை மாவட்டத்திலிருந்து மக்களால் தெரிவு செய்யப்பட்ட உறுப்பினர்.  
## வாழ்க்கைக் குறிப்பு
நிதஹஸ, எஹடுவௌயில் வசிக்கும் இவர் பௌத்த மதத்தைச் சேர்ந்தவர்.  

- தரனாத் பஸநாயக்க
# அபியுக்தன் (சிற்றிதழ்)


**அபியுக்தன்** இலங்கை, கொழும்பு, கல்கிசையிலிருந்து 1975ம் ஆண்டில் வெளிவந்த ஓர் மாத இதழாகும்.  

## ஆசிரியர்
- எச். எம். முகைதீன்
இலங்கையில் 20ம் நூற்றாண்டில் வாழ்ந்த குறிப்பிடத்தக்கதோர் முற்போக்கு இசுலாமிய எழுத்தாளரும், ஊடகவியலாளருமாவார்.  
## அபியுக்தன் தினகரன் பத்தியில்
இவர் 1970களின் ஆரம்பத்தில் தினகரன் தேசிய பத்திரிகையில் உதவியாசிரியராக பணியாற்றியுள்ளார். அக்காலகட்டத்தில் அபியுக்தன் எனும் 'பத்தி'யை இவர் நடத்திவந்தார். பல்சுவை அம்சங்களைக் கொண்டு வாசகர்களின் அபிமானம் பெற்ற ஒரு 'பத்தி'யாக இது விளங்கியது. தினகரனிலிருந்து விலகிய பின்பு இதே பெயரில் இவர் தனி மாத இதழ் நடத்தியமை குறிப்பிடத்தக்கது. இலங்கையில் பல இன்று புகழ்பெற்று விளங்கும் பல இசுலாமிய எழுத்தாளர்களுக்கு ஆரம்ப களம் அமைத்துக் கொடுத்த ஒரு பத்தியாக இது காணப்படுகின்றது.  
## உள்ளடக்கம்
அபியுக்தனில் துணுக்குச் செய்திகள், நகைச் சுவைச் செய்திகள், மினிக் கவிதை போன்ற பல்சுவை அம்சங்கள் இடம்பெற்றிருந்தன.  
## ஆதாரம்
- இலங்கையில் இஸ்லாமிய இதழியல் வரலாறு - புன்னியாமீன்
- 19ம் நூற்றாண்டின் இதழியல் - புன்னியாமீன் (அல்ஹிலால் இதழ் 8, 1982)
# இர. வாசுதேவன்



**இரத்தினசாமி வாசுதேவன்** அல்லது **முனைவர் இர. வாசுதேவன்** என்பவர் தமிழ்நாட்டில் நன்கறியப்பட்ட தமிழ் மருத்துவ இலக்கிய ஆய்வாளரும், எழுத்தாளரும் கவிஞரும் ஆவார். இவரது ஆய்வு தமிழில் மருத்துவ இலக்கியங்கள் ஆகும். பண்டைய தமிழ் மருத்துவம் தொடர்பான பல்வேறு ஆய்வுகளையும் இவர் செய்து வருகிறார்.  

## வாழ்க்கைக் குறிப்பு
இவர் தமிழ்நாடு, கடலூர் மாவட்டம், காட்டுமன்னார் கோயில் வட்டம், கஞ்சங்கொல்லை, **கொண்டாயிருப்பு** எனும் சிற்றூரில் பிறந்தார். இவரது தந்தையாரின் பெயர் வே. இரத்தினசாமி. தாயாரின் பெயர் சின்னப்பெண். பாடசாலைக் கல்வியை கிராமத்தில் 8ம் வகுப்பு வரை கற்றிருந்தார். 1967ல் சென்னைக்கு சென்றார். அங்கே கவிதை எழுதும் ஆற்றலை வளர்த்துக்கொண்டார். அத்துடன் தன்னால் விடுபட்ட பாடசாலைக் கல்வியை பொது நூலகங்களில் கற்றார். தமிழ் இலக்கியங்களில் நாட்டம் கொண்டார். இருபத்தொன்பாவது வயதில் இந்திய ரிசர்வ வங்கி, சென்னை கிளையில் பகுதி நேரப் பணியாளராகப் பணி புரிந்தார். சுமார் 8 ஆண்டுகளாக ரிசர்வ் வங்கி, தமிழ் மன்றத்தின் செயலாளராக இருந்து வருகிறார். அம்மன்றத்தின் செயற்பாடுகளில் ஒன்றாக நிகழ்கிறது, நண்பகல் சொற்பொழிவு. அது எந்த தொய்வும் இல்லாமல், புதன்கிழமை தோறும் நடைபெறுகிறது.  

## கல்வியும் ஆய்வும்
எட்டாம் வகுப்புடன் நின்றுவிட்ட தனது பாடசாலைக் கல்வியை, இருபது ஆண்டுகளுக்குப் பின்னர் தொடர்ந்தார். சென்னைப் பல்கலைக் கழகத்தில் அஞ்சல் வழிக் கல்வியில் சேர்ந்து B.Litt., M.A., பயின்றார். மதுரை காமராசர் பல்கலைக் கழகத்தில் M.Phil பயின்று ‘திருவிளையாடற் புராணத்தில் கலைக் கூறுகள்’ என்னும் ஆய்வேட்டினை அளித்தார். மீண்டும் சென்னைப் பல்கலைக் கழகத்தில், ஆய்வு செய்து, தமிழில் மருத்துவ இலக்கியங்கள் என்னும் அரிய ஆய்வேட்டை அளித்து முனைவர் பட்டம் பெற்றார். 1987 முதல் 2002 வரை தொடர்ந்து கல்வி கற்றார். தனது கல்வியைத் தமிழ்வழிக் கல்வியாகவே கற்றார். ஓய்வு நேரத்தைப் படிப்பதற்காகவும் தமிழ்ப் பணி புரிவதிலும் ஈடுபடுத்திக்கொண்டார்.  

## தமிழ்ப் பணி
தமிழரின் பழமையான சுவடிகளையும் நூல்களையும் தேடிச் சேகரிக்கும் பணியில் தமிழர் மரபு அறக்கட்டளையுடன் இணைந்து பணியாற்றியுள்ளார். **தமிழ் குயில்** எனும் ஒலியாடல் குழுமத்தை நிறுவி, அதன்மூலம் தமிழ் இலக்கியச் சொற்பொழிவுகளையும் ஆற்றி வருகிறார். இதுவரை 350 - க்கும் மேற்பட்ட சொற்பொழிவுகளை நடத்தியுள்ளார். தமிழகத்தில் மறைந்திருக்கும் அரிய சுவடிகளைத் தேடும் பணியின் ஊடாக, கிடைக்கும் சுவடி நூல்களை நகலெடுத்து கணினியில் சேமித்து, அரசு மின்நூலகத்தில் சேர்க்கும் பணியையும் செய்து வருகிறார்.  

## வெளியிடப்பட்ட நூல்கள்

- தமிழில் மருத்துவ இலக்கியங்கள்
- விண்ணும் மண்ணும்
- தமிழ் இலக்கணம்
- திருமந்திரம்
- இயற்கை மருத்துவம்

## வெளியிணைப்புகள்
- அதிகாரப்பூர்வத்தளம்
- வலைப்பதிவு
- தமிழாயம் **குழுமம்**
# லகிரு திரிமான்ன



** லகிரு திரிமான்ன** (*Lahiru Thirimanne*, பிறப்பு: செப்டம்பர் 8 1989), இலங்கை, கொழும்பு, மொரட்டுவயைப் பிறப்பிடமாகக் கொண்ட இவர் இலங்கைத் துடுப்பாட்ட அணியின் வீரர் மற்றும் ஒருநாள் பன்னாட்டுத் துடுப்பாட்டப் போட்டியின் முன்னாள் தலைவர் ஆவார். இவர் இலங்கை அணிக்காக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டம்<nowiki/>மற்றும் பன்னாட்டு இருபது20 போட்டிகளிலும் விளையாடியுள்ளார். இடதுகை மட்டையாளரான இவர் வலதுகை மித விரைவு வீச்சாளர் ஆவார்.  

## சர்வதேச போட்டிகள்
சனவரி 5, 2010 இல் டாக்காவில் நடைபெற்ற வங்காளதேசத் துடுப்பாட்ட அணி,இந்தியத் துடுப்பாட்ட அணி மற்றும் இலங்கைத் துடுப்பாட்ட அணி ஆகிய நாடுகள் பங்கேற்ற முத்தரப்பு ஒருநாள் தொடரில் விளையாடும் வாய்ப்பினைப் பெற்றார்.இந்தத் தொடரில் இந்தியத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் அறிமுகமானார். 38 பந்துகளில் 22ஓட்டங்கள் எடுத்தார். இந்தப் போட்டியில் இலங்கை அனி வென்றது. சூன் 16,2011 இல் சௌதாம்டனில் நடந்த இங்கிலாந்து துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் அறிமுகமானார். திலகரத்ன டில்சான் காயம் காரணமாக விலகியதால் இவருக்கு வாய்ப்பு கிடைத்தது. போட்டியின் முதல் ஆட்டப்பகுதியில் துவக்கவீரராக களம் இறங்கிய இவர் 62 பந்துகளில் இவர் 10 ஓட்டங்கள் எடுத்து ஜேம்ஸ் அண்டர்சன் பந்துவீச்சில் ஆட்டமிழந்தார். பின் இரண்டாவது ஆட்டப்பகுதியில் 157 பந்துகளில்38 ஓட்டங்கள் எடுத்தார். இந்தப் போட்டி சமனில் முடிந்தது.  

அடிலெய்டு நீள்வட்ட அரங்கத்தில் ஆத்திரேலியத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் தனது முதல் நூறு ஓட்டங்களை எடுத்தார். 2014 ஆம் ஆண்டில் நடந்த ஆசியக் கோப்பை போட்டியில் விளையாடும் வாய்ப்பினைப் பெற்றார். இந்தத் தொடரில் திலகரத்ன டில்சான் காயம் காரணமாக விலகியதால் இவருக்கு துவக்க வீரராக களம் இறஙக் வாய்ப்பு கிடைத்தது. வங்காளதேசத் துடுப்பாட்ட அணிக்கு எதிரான போட்டியில் குசல் பெரேராவுடன் இணைந்து விளையாடும் வாய்ப்பினைப் பெற்றார். பாக்கித்தான் துடுப்பாட்ட அணிக்கு எதிரான இரண்டு போட்டிகளில் நூறு ஓட்டங்கள் எடுத்தார். இந்தத் தொடரில் இலங்கை அணி ஐந்தாவது முறையாக வென்று சாதனை படைத்தது. இந்தத் தொடரில் அதிக ஓட்டங்கள் எடுத்த வீரர்களின் பட்டியலில் இவர் முதலிடம் பிடித்தார். இவரின் சராசரி 55.80 ஆகும். இஞ்சியோனில் நடைபெற்ற 2014 பொதுநலவாய விளையாட்டுக்களில் இலங்கைத் துடுப்பாட்ட அணியின் தலைவராக நியமிக்கப்பட்டார். ஆப்கானித்தான் துடுப்பாட்ட அணிக்கு எதிரான இறுதி ஒருநாள் பன்னாட்டுத் துடுப்பாட்டப் போட்டியில் அந்த அணியை வீழ்த்தி கோப்பை வென்றார்.  

நியூசிலாந்து துடுப்பாட்ட அணிக்கு எதிரான ஏழு போட்டிகள் கொண்ட ஒருநாள் பன்னாட்டுத் துடுப்பாட்டத் தொடரில் விளையாடும் வாய்ப்பினைப் பெற்றார். சனவரி 23, 2015 இல் நடைபெற்ற ஐந்தாவது போட்டியில் இலங்கை அணியின் தலைவராக நியமிக்கப்பட்டார். அஞ்செலோ மத்தியூஸ் காயம் காரணமாக விலகியதால் இவர் தலைவராக நியமிக்கப்பட்டார். துவக்கவீரராக களமிறங்கிய இவர் 45 ஓட்டங்கள் எடுத்தார். மேலும் 2 இலக்குகளை வீழ்த்தினார். ஆனால் இந்தப்போட்டியில் 108 ஓட்டங்கள் வித்தியாசத்தில் இலங்கை அணி தோல்வியடைந்தது. 6 ஆவது போட்டியில் தோல்வியடைந்தது. எழாவது போட்டியில் இலங்கை அணி வெற்றி பெற்றது. 4-2 எனும் கணக்கில் நியூசிலாந்து அணி தொடரை வென்றது.
# சாந்த பண்டார


**சாந்த பண்டார** (*SHANTHA BANDARA*, பிறப்பு: மார்ச்சு 28 1972), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான, 2010 பொதுத் தேர்தலில்,*(சுதந்திர இலங்கையின் 14 வது பொதுத் தேர்தல்)* ஐக்கிய மக்கள் சுதந்திர முன்னணியின் சார்பில் குருநாகலை மாவட்டத்திலிருந்து மக்களால் தெரிவு செய்யப்பட்ட உறுப்பினர்.  
## வாழ்க்கைக் குறிப்பு
சிவந்தன, மஹரச்சிமுல்லையில் வசிக்கும் இவர் பௌத்த மதத்தைச் சேர்ந்தவர்.  

- சாந்த பண்டார
# சமிந்த ருவன்



** சமிந்த ருவன்** (*Chaminda Ruwan*, பிறப்பு: சூலை 29 1979), இலங்கை, கொழும்பு, களுத்துறையைப் பிறப்பிடமாகக் கொண்ட இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகள் 11 ஏ-தர போட்டிகள் எட்டு ஆகியவற்றில் கலந்து கொண்டுள்ளார்.
# ஜெர்மானியப் போர்க்கப்பல் டிர்பிட்சு


**டிர்பிட்சு** (டிர்பிட்ஸ், *Tirpitz*) இரண்டாம் உலகப் போரின் போது நாசி ஜெர்மனியின் கடற்படையான கிரீக்சுமரீனில் இடம்பெற்றிருந்த ஒரு பெரும் போர்க்கப்பல். கிரீக்சுமரீனுக்காகக் கட்டப்பட்ட பிசுமார்க் ரக போர்க்கப்பல்களுள் இது இரண்டாவது ஆகும். (முதலாவது பிசுமார்க்). இவை இரண்டும் கிரீக்சுமரீனின் மிக சக்தி வாய்ந்த கப்பல்களாக இருந்தன.  

ஜெர்மானிய வேந்தியக் கடற்படையின் தந்தை என அறியப்படும் அட்மைர வோன் டிர்பிட்சின் நினைவாக இக்கப்பல் பெயரிடப்பட்டது. 1936ம் ஆண்டு வில்லெம்ஷேவன் ஜெர்மானிய கடற்படை கட்டுந்தளத்தில் இதன் கட்டுமானப் பணிகள் தொடங்கின. இரண்டரை ஆண்டுகளுக்குப்பின் ஏப்ரல் 1939ல் தனது முதல் பயணத்தை மேற்கொண்டது. பெப்ரவரி 1941ல் கட்டுமானப் பணிகள் முடிவடைந்து கிரீக்சுமரீனில் பணிக்கமர்த்தப்பட்டது. தனது சகோதரிக் கப்பலான பிசுமார்க்கைப் போலவே இதன் முதன்மை பீரங்கிக் குழுமம் 8 X 38-செ.மீ (15”) பீரங்கிளைக் கொண்டிருந்தது. போர்க்காலத்தில் செய்யப்பட்ட சில மாறுதல்களால், டிர்பிட்சின் எடை பிசுமார்க்கைக் காட்டிலும் 2,000 டன் அதிகமாக இருந்தது.  

1941ல் கடற் சோதனைகள் முடிந்து கிரீக்சுமரீனில் இணைந்த டிர்பிட்சு துவக்கத்தில் ஜெர்மானிய பால்டிக் கடற்படைப் பிரிவின் முதன்மைக் கப்பலாகப் பணிபுரிந்தது. சோவியத் பால்டிக் கடற்படைப் பிரிவு தப்பிவிடாமல் இருப்பது இதன் இலக்காக இருந்தது. பின் 1942ல் நார்வே நாட்டுக்கு அனுப்பப்பட்டது. நார்வே மீது நேச நாட்டுப் படைகள் படையெடுக்கா வண்ணம் காத்து வந்தது. நார்வேயில் இருந்த போதே, இங்கிலாந்திலிருந்து சோவியத் ஒன்றியத்துக்குச் செல்லும் தளவாட கப்பல் கூட்டங்களை சில முறை தாக்க முயன்றது. இம்முயற்சிகள் தோல்வியடைந்தாலும், டிரிபிட்சினால் விழையக் கூடிய ஆபத்தினை நேச நாட்டு கடற்படை தளபதிகள் உணர்ந்திருந்தனர். எனவே டிர்பிட்சை சமாளிக்கவென்றே பெரிய கடற்படைப் பிரிவுகளை உருவாக்கினர். இவ்வாறு, எவ்வித பெரிய தாக்குதல்களிலும் ஈடுபடாமலேயே, எதிரிப் படைகளை அச்சுறுத்தி வந்ததால், நடைமுறையில் டிர்பிட்சு ஒரு இயங்கா கடற்படையாக (fleet-in-being) விளங்கியது.  

செப்டம்பர் 1943ல் டிர்பிட்சும் ஷார்ன்ஹோர்ஸ்ட்டும் நார்வேயில் இசுப்பிட்சுபேர்கன் தீவு மீது பீரங்கித் தாக்குதல் நடத்தின. டிர்பிட்சு நடைமுறையில் தனது முதன்மை பீரங்கிகளைத் தாக்குதலுக்கு பயன்படுத்தியது இதுவே முதல்முறை. டிரிபிட்சை அழிக்க பிரித்தானிய கடற்படை பெரும் முயற்சிகளை மேற்கொள்ளத் தொடங்கியது. முதலில் பிரித்தானிய குறு நீர்மூழ்கிகள் டிர்பிட்சைத் தாக்கி சேதப்படுத்தின, பின்னர் பிரித்தானிய குண்டுவீசி வானூர்திகள் அதன் மீது குண்டுவீசி சேதப்படுத்தின. இச்சேதங்களால் டிர்பிட்சு நார்வேயில் கடலோர கடல்நீரேரிகளில் முடக்கப்பட்டது. நவம்பர் 12, 1944ல் பிரித்தானிய லங்காசுட்டர் ரக குண்டுவீசிகள் 5,400 கிலோ எடையுள்ள “டால் பாய்” ரக குண்டுகளை டிர்பிடிசின் மீது வீசித் தாக்கின. இரு குண்டுகள் டிர்பிட்சு மீது விழுந்தன, இன்னொன்று மிக அருகில் விழுந்தது. இந்த குண்டுவீச்சால், டிர்பிட்சு பெரும் சேதமடைந்தது மூழ்கத் தொடங்கியது. அதன் மேற்தளத்தில் மூண்ட தீ, வேகமாக அதன் வெடிகுண்டு கிடங்குகளில் ஒன்றுக்குப் பரவியதால், ஒரு பெரிய குண்டுவெடிப்பு நிகழ்ந்து டிர்பிட்சு மூழ்கியது. டிர்பிட்சு மூழ்கிய போது இறந்த மாலுமிகளின் எண்ணிக்கை 950 முதல் 1204 வரை இருக்கலாம் என கணிக்கப்படுகிறது.  

1948-1957ல் டிரிபிட்சின் இடிபாடு ஒரு ஜெர்மானிய-நார்வீஜிய கூட்டு முயற்சியால் கடலடியிலிருந்து மீட்கப்பட்டது.
# முதுமுதலிகே புஸ்பகுமார



** முதுமுதலிகே புஸ்பகுமார** (*Muthumudalige Pushpakumara*, பிறப்பு: செப்டம்பர் 26 1981), கொழும்பைப் பிறப்பிடமாகக் கொண்ட இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டிகள் 3, முதல்தர துடுப்பாட்டப் போட்டிகள் 102, ஏ-தர போட்டிகள் 95 ஆகியவற்றில் கலந்து கொண்டுள்ளார்.
# டான் பிக்சார்ட்



** டான் பிக்சார்ட்** (*Dan Piachaud*, பிறப்பு: மார்ச்சு 1 1937), கொழும்பைப் பிறப்பிடமாகக் கொண்ட இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகள் 71 ல் கலந்து கொண்டுள்ளார்.  
## மூலம்
- டான் பிக்சார்ட் - கிரிக்இன்ஃபோவில் இருந்து விளையாட்டுவீரர் விபரக்குறிப்பு
- டான் பிக்சார்ட் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு
# பாத்தியா பெரேரா



** பாத்தியா பெரேரா** (*Bathiya Perera*, பிறப்பு: ஏப்ரல் 28 1977), கொழும்பு, பானந்துறையைப் பிறப்பிடமாகக் கொண்ட இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகள் 115, ஏ-தர போட்டிகள் 68 ஆகியவற்றில் கலந்து கொண்டுள்ளார். வலது கை மட்டையாளரான இவர் பகுதி நேர பந்துவீச்சாளராகவும் விளையாடினார். பன்னாட்டு அளவில் இலங்கை ஏ அணியைப் பிரதிநிதித்துவப்படுத்தியுள்ளார்.
# சலாகுத்தீன் அகமது



** சலாகுத்தீன் அகமது** (*Salahuddin Ahmed*, பிறப்பு: பிப்ரவரி 10 1969), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டிகள் ஆறு இல் கலந்து கொண்டுள்ளார். இவர் 1997 இல் வங்காளதேசம்அணிக்காக ஒருநாள் பன்னாட்டுத் துடுப்பாட்ட அணியினைப் பிரதிநிதித்துவப் படுத்தியுள்ளார்.
# சஜாத் அகமது


** சஜாத் அகமது** (*Sajjad Ahmed*), பிறப்பு: மே 20 1984, வங்காளதேசத் துடுப்பாட்டக்காரர். டாக்காவைப் பிறப்பிடமாகக் கொண்ட இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டிகள் இரண்டு இல் கலந்து கொண்டுள்ளார். இவர் 1995 இல் ஒருநாள் பன்னாட்டுத் துடுப்பாட்ட அணியினைப் பிரதிநிதித்துவப் படுத்தியுள்ளார்.
# சய்புல் இசுலாம் (துடுப்பாட்டக்காரர்)


** சய்புல் இசுலாம்** (*Saiful Islam*, பிறப்பு: ஏப்ரல் 14 1969), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டிகள் ஏழு இல் கலந்து கொண்டுள்ளார். இவர் 1990 – 1997 ஆண்டுகளில் வங்காளதேசம் அணிக்காக ஒருநாள் பன்னாட்டுத் துடுப்பாட்ட அணியினைப் பிரதிநிதித்துவப் படுத்தியுள்ளார். இவர் 1990 ஆம் ஆண்டு டிசம்பர் 31 ம் தேதி கொல்கத்தாவில் உள்ள ஈடன் கார்டன் மைதானத்தில் தனது முதல் ஒருநாள் பன்னாட்டுத் துடுப்பாட்டத்தை தொடங்கினார்.
# பரீட் ரீசா


** பரீட் ரீசா** (*Farhad Reza*, பிறப்பு: சூன் 16 1986), வங்காளதேசத் துடுப்பாட்டக்காரர்). இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டிகள் 32 இல் கலந்து கொண்டுள்ளார். இவர் 2006/2008 இல் வங்காளதேசம்அணிக்காக ஒருநாள் பன்னாட்டுத் துடுப்பாட்ட அணியினைப் பிரதிநிதித்துவப் படுத்தியுள்ளார்.
# சகீட் ரசாக்


** சகீட் ரசாக்** (*Zahid Razzak*), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டிகள் மூன்று இல் கலந்து கொண்டுள்ளார். இவர் 1988/1990 இல் வங்காளதேசம்அணிக்காக ஒருநாள் பன்னாட்டுத் துடுப்பாட்ட அணியினைப் பிரதிநிதித்துவப் படுத்தியுள்ளார்.
# சியாஉல் ரசீட்


** சியாஉல் ரசீட்** (* Ziaur Rashid*, பிறப்பு: பிறப்பு: மார்ச்சு 19 1968), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகள் ஏழு ஏ-தர போட்டிகள் எட்டு ஆகியவற்றில் கலந்து கொண்டுள்ளார்.
# ரகீபுல் ஹசன் (துடுப்பாட்டக்காரர், பிறப்பு 1953)



** ரகீபுல் ஹசன்** (*Raqibul Hasan *, பிறப்பு: சனவரி 15 1953), வங்காளதேசத் துடுப்பாட்டக்காரர்), டாக்காவைப் பிறப்பிடமாகக் கொண்ட இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டிகள் ஏழு இல் கலந்து கொண்டுள்ளார். இவர் 1986 இல் வங்காளதேசம் அணிக்காக ஒருநாள் பன்னாட்டுத் துடுப்பாட்ட அணியினைப் பிரதிநிதித்துவப் படுத்தியுள்ளார்.  

bn:রকিবুল হাসান
# சியாஉர் ரஹ்மான்



** செய்ருர் ரஹ்மான் ** (*Ziaur Rahman ) *, பிறப்பு: டிசம்பர் 2 1986), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகள் 20, ஏ-தர போட்டிகள் 14 ஆகியவற்றில் கலந்து கொண்டுள்ளார்.
# சமீஉர் ரஹ்மான்



** சமீஉர் ரஹ்மான்** (*Samiur Rahman *), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டிகள் இரண்டு இல் கலந்து கொண்டுள்ளார். இவர் 1986 இல் வங்காளதேசம்அணிக்காக ஒருநாள் பன்னாட்டுத் துடுப்பாட்ட அணியினைப் பிரதிநிதித்துவப் படுத்தியுள்ளார்.
# மபாசுல் ரஹ்மான்



**மபாசுல் ரஹ்மான்** (*Mafizur Rahman*, பிறப்பு: நவம்பர் 10 1978), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டிகள் இரண்டு இல் கலந்து கொண்டுள்ளார். இவர் 1997 இல் வங்காளதேசம் அணிக்காக ஒருநாள் பன்னாட்டுத் துடுப்பாட்ட அணியினைப் பிரதிநிதித்துவப் படுத்தியுள்ளார்.
# லப்லுல் ரஹ்மான்


** லப்லுல் ரஹ்மான் ** (*Lablur Rahman *, பிறப்பு: அக்டோபர் 5 1983), வங்காளதேசத் துடுப்பாட்டக்காரர். எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகள் 4, ஏ-தர போட்டிகள் ஆறு ஆகியவற்றில் கலந்து கொண்டுள்ளார்.
# ஜன்னத் (சிற்றிதழ்)



**ஜன்னத்** இந்தியா, தஞ்சையிலிருந்து 1970ம் ஆண்டில் வெளிவந்த ஓர் இசுலாமிய மாத இதழாகும்.  

## ஆசிரியர்
- மௌலவி அப்துல் அஹதத் மன்பஈ.

## பணிக்கூற்று
- இஸ்லாமியப் பண்பாட்டு இதழ்

## பொருள்
'ஜன்னத்' என்ற அரபுப் பதம் 'சொர்க்கம்' என்று பொருள்படும்  

## உள்ளடக்கம்
இவ்விதழில் இசுலாமிய இலக்கிய ஆக்கங்களும், இசுலாமிய சமயம் சம்பந்தப்பட்ட கொள்கை விளக்க ஆக்கங்களும் இடம்பெற்றிருந்தன. குறிப்பாக இசுலாமிய அடிப்படை கொள்கைகளான கலிமா (நம்பிக்கை) தொழுகை, நோன்பு, சகாத் (ஏழை வரி), ஹஜ் போன்றவற்றை பற்றிய தெளிவான ஆக்கங்களை இது கொண்டிருந்தது.
# ரம்ஜான் மாத நோன்பின் பயன் (சிற்றிதழ்)

**ரம்ஜான் மாத நோன்பின் பயன்** இந்தியா, புதுவையிலிருந்து 1937ம் ஆண்டில் வெளிவந்த ஓர் இசுலாமிய வார இதழாகும்.  
## சிறப்பு
இவ்விதழை அவதானிக்குமிடத்து ஒரு குறிப்பிட்ட தலைப்பை மையப்படுத்தி அத்தலைப்பிற்கான விளக்கம் வழங்கத்தக்க விதத்திலமைந்த சிற்றிதழாகக் கொள்ள முடியும். எனவே ஒரு குறிப்பிட்ட காலத்தில் மாத்திரம் இவ்விதழ் வெளிவந்ததாக அறியமுடிகின்றது.  
## உள்ளடக்கம்
இஸ்லாத்தின் மூலாதாரங்களில் ஒன்றான நோன்பு எனும் விரதத்தைப் பற்றி விளக்கும் இவ்விதழில் நோன்பின் கடமைகள், நோன்பாளி கடைபிடிக்க வேண்டிய ஒழுங்கு விதிகள், நோன்பின் முக்கியத்துவம் உள்ளிட்ட பல விடயங்கள் எழுதப்பட்டிருந்தன. நோன்புப் பெருநாள், பெருநாளின் சிறப்பு, ஒழுக்கம் போன்றவற்றையும் இது விளக்கியிருந்தது.
# எலியாசு சன்னி


**எலியாசு சன்னி** (*Elias Sunny*, பிறப்பு: ஆகத்து 2 1986), வங்காளதேசத் துடுப்பாட்டக்காரர். டாக்காவைப் பிறப்பிடமாகக் கொண்ட எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகள் 49, ஏ-தர போட்டிகள் 47 ஆகியவற்றில் கலந்து கொண்டுள்ளார்.
# இசாஸ் அகமது


** இசாஸ் அகமது** (*Ezaz Ahmed )*, பிறப்பு: ஏப்ரல் 10 1984), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகள் 34 ஏ-தர போட்டிகள் 45 ஆகியவற்றில் கலந்து கொண்டுள்ளார்.
# விக்டர் அந்தோனி


**விக்டர் அந்தோனி** (*VICTOR ANTONY*, பிறப்பு: சனவரி 29 1949), இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான, 2010 பொதுத் தேர்தலில்,*(சுதந்திர இலங்கையின் 14 வது பொதுத் தேர்தல்)* ஐக்கிய மக்கள் சுதந்திர முன்னணியின் சார்பில் புத்தளம் மாவட்டத்திலிருந்து மக்களால் தெரிவு செய்யப்பட்ட உறுப்பினர். ஒரு வணிகர்.  
## வாழ்க்கைக் குறிப்பு
152, புத்தளம் வீதி, ஜயபிம, சிலாபத்தில் வசிக்கும் இவர் ரோமன் கத்தோலிக்கமதத்தைச் சேர்ந்தவர்.  

- விக்டர் அந்தோனி
# அமில பெரேரா


** அமில பெரேரா** (*Amila Perera*, பிறப்பு: ஏப்ரல் 2 1979), கொழும்பு, பானந்துறையைப் பிறப்பிடமாகக் கொண்ட இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகள் 88, ஏ-தர போட்டிகள் 51 ஆகியவற்றில் கலந்து கொண்டுள்ளார்.
# ருவான் பீரிஸ்


** ருவான் பீரிஸ்** (*Ruwin Peiris*, பிறப்பு: ஆகத்து 8 1970), கொழும்பைப் பிறப்பிடமாகக் கொண்ட இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகள் 129, ஏ-தர போட்டிகள் 72 ஆகியவற்றில் கலந்து கொண்டுள்ளார்.
# ஜிஹாத் (கொழும்பு சிற்றிதழ்)

**ஜிஹாத்** கொழும்பிலிருந்து 1967ம் ஆண்டில் வெளிவந்த ஓர் இசுலாமிய வார இதழாகும்.  
## சிறப்பு
தமிழ், ஆங்கில இருமொழிகளையும் இவ்விதழ் கொண்டிருந்தது  
## ஆசிரியர்
ஆரம்பத்தில் மாஹிர் என்பவரும், பின்னர் மானா மக்கீன் என்பவரும் ஆசிரியராக இருந்துள்ளனர்.  
## நிறுவனர்
- அல்ஹாஜ் எம். எச். முஹம்மது
## பொருள்
'ஜிஹாத்' என்றால் 'புனிதப்போர்' என்று பொருள்படும்  
## உள்ளடக்கம்
இவ்விதழில் இசுலாமிய ஆய்வுக் கட்டுரைகளும், விமர்சனங்களும், செய்தி அறிக்கைகளும், இசுலாமிய கொள்கைகளுக்கு எதிர்ப்பான கருத்துகளுக்கான விளக்கவுரைகளும் இடம்பெற்றிருந்தன.  
## ஆதாரம்
- இலங்கையில் இஸ்லாமிய இதழியல் வரலாறு - புன்னியாமீன்
# புத்திக மென்டிஸ்


** புத்திக மென்டிஸ்** (*Buddhika Mendis*, பிறப்பு: சூன் 22 1979), காலியைப் பிறப்பிடமாகக் கொண்ட இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகள் 6, ஏ-தர போட்டிகள் நான்கு ஆகியவற்றில் கலந்து கொண்டுள்ளார்.
# நதீம் அகமது

**<big>**நதீம் அகமது**</big>**

| துடுப்பாட்ட நடை | வலதுகை துடுப்பாட்டம் |  |
| --- | --- | --- |
| பந்துவீச்சு நடை | வலதுகை சுழல் பந்துவீச்சு |  |
| **முதல்** | ** ஏ-தர ** |  |
| ஆட்டங்கள | ஒரு | 4 |
| ஓட்டங்கள் | மூன்று | 38 |
| துடுப்பாட்ட சராசரி | 1.50 | 19 |
| 100கள்/50கள் | -/- | -/- |
| அதிக ஓட்டங்கள் | இரண்டு | - |
| பந்து வீச்சுகள் | 0 | 0 |
| இலக்குகள் | 0 | 0 |
| பந்துவீச்சு சராசரி | - | - |
| சுற்றில் ஐந்து இலக்குகள் | - | - |
| ஆட்டத்தில் 10 இலக்குகள் | - | - |
| சிறந்த பந்துவீச்சு | - | - |
| பிடிகள்/ஸ்டம்புகள் | 1/- | 4/- |
| Debut: இரண்டு December 2000

Last appearance: 12 January 2002

Source: கிரிக்கெட் ஆக்கைவ் | } |  |
நதீம் அகமது (Nadim Ahmed), வங்காளதேசத் துடுப்பாட்ட அணியின் துடுப்பாட்டக்காரர், இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டி1 ஏ-தர போட்டிகள் நான்கு ஆகியவற்றில் கலந்து கொண்டுள்ளார்.
# ஜக்வான் அகமது

**<big>** ஜக்வான் அகமது**</big>**

| துடுப்பாட்ட நடை | வலதுகை துடுப்பாட்டம் |  |
| --- | --- | --- |
| பந்துவீச்சு நடை | வலதுகை சுழல் பந்துவீச்சு |  |
| **முதல்** | ** ஏ-தர ** |  |
| ஆட்டங்கள் | 10 | ஆறு |
| ஓட்டங்கள் | 238 | 5 |
| துடுப்பாட்ட சராசரி | 26.44 | 1.66 |
| 100கள்/50கள் | -/1 | -/- |
| அதிக ஓட்டங்கள் | 65* | 4 |
| பந்து வீச்சுகள் | 1170 | 264 |
| இலக்குகள் | 10 | 7 |
| பந்துவீச்சு சராசரி | 60.80 | 24.14 |
| ஐந்து இலக்குகள் | - | - |
| ஆட்டத்தில் 10 இலக்குகள் | - | - |
| சிறந்த பந்துவீச்சு | 4/83 | 4/32 |
| பிடிகள்/ஸ்டம்புகள் | -/- | -/- |
| தரவுப்படி : சனவரி மூன்று 2004

மூலம்: கிரிக்கெட் ஆக்கைவ் | } |  |
**ஜக்வான் அகமது** *(Jakwan Ahmed)*, வங்காளதேசத் துடுப்பாட்ட அணியின் துடுப்பாட்டக்காரர், இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகள் 10 ஏ-தர போட்டிகள் எட்டு ஆகியவற்றில் கலந்து கொண்டுள்ளார்.
# அமைதியின் கோபுரம்

**அமைதியின் கோபுரம்** *(tower of silence)* அல்லது தக்மா (***Dakhma***) (பாரசீக மொழி:دخمه) என்பது இறந்தோரின் உடலை இருத்தி வைக்க சரத்துஸ்திர, (பார்சி) சமுதாயத்தினரால் எழுப்பப்பட்ட வட்ட வடிவ கோபுர அமைப்பாகும்.  

## நோக்கம்
சொராஸ்டிர சமுதாயத்தில் இறந்த உடல் அசுத்தமானதாய்க் கருதப்படுகிறது. இறந்த உடலைப் புதைத்தால் அது மண்ணையும் எரித்தால் நெருப்பையும் அசுத்தப்படுத்தி விடும். அத்தோடு இறந்தவர் இறுதி தானமாய்த் தனது உடலையும் பறவைகள் உண்ணத் தரும் நோக்கில் இறந்தவர்களின் உடல்கள் அமைதியின் கோபுரத்தில் கிடத்தப்படுகின்றன. கழுகுகள் வந்து இறந்தவர் உடலை உண்டுத் தூய்மை செய்கின்றன.  

## ஈரானில்
சொராஸ்டிர சமயத்தின் பிறப்பிடமான ஈரானில் இப் பழக்கம் 1970 ஆம் ஆண்டு முற்றும் தடை செய்யப்பட்டு அமைதியின் கோபுரங்கள் இழுத்து மூடப்பட்டன.  

## இந்தியாவில்
கணிசமான எண்ணிக்கையிலான பார்சி மக்கள் வாழும் இந்தியாவில் இப்பழக்கம் இன்னும் தொடர்கிறது. ஆனால் கால்நடைகளில் டைக்ளோஃபீனாக் மருந்தைப் பயன்படுத்தி 99.9 விழுக்காடு இந்தியக் கழுகுகள் அழிந்து விட்டதால் பார்சி மக்கள் இறந்த உடலைப் புதைக்க வேண்டிய நிலைக்குத் தள்ளப்பட்டுள்ளனர்.
# சரீபுல் ஹக்



** சரீபுல் ஹக் ** (*Shariful Haque*), பிறப்பு: சனவரி 15 1976, வங்காளதேசத் துடுப்பாட்டக்காரர். டாக்காவைப் பிறப்பிடமாகக் கொண்ட இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டி ஒரு இல் கலந்து கொண்டுள்ளார். இவர் 1998 இல் வங்காளதேசம்அணிக்காக ஒருநாள் பன்னாட்டுத் துடுப்பாட்ட அணியினைப் பிரதிநிதித்துவப் படுத்தியுள்ளார்.
# சித்திகுர் ரஹ்மான்



** சித்திகுர் ரஹ்மான் ** (*Siddiqur Rahman*), பிறப்பு: டிசம்பர் 30 1977, வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டி 1, ஏ-தர போட்டிகள் இரண்டு ஆகியவற்றில் கலந்து கொண்டுள்ளார்.
# சிராஜுல்லா காதீம்


**சிராஜுல்லா காதீம்** (*Sirajullah Khadim*), பிறப்பு: சூன் 10 1988, வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகள் 6, ஏ-தர போட்டிகள் எட்டு ஆகியவற்றில் கலந்து கொண்டுள்ளார். இவர் சில்ஹெட் மண்டல அணிக்காக விளையாடியுள்ளார்.  

காதீம் 1988 ஆம் ஆண்டு சூன் 10 ஆம் நாள் பிரம்மன்பரியாவில் பிறந்தார். இவர் 2014-ஆம் ஆண்டில் லிஸ்பனில் குடியேறினார்.
# தன்வீர் கைதர்


** தன்வீர் கைதர் ** (*Tanveer Haider*), பிறப்பு: டிசம்பர் 5 1991, வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகள் 2, ஏ-தர போட்டி ஒரு ஆகியவற்றில் கலந்து கொண்டுள்ளார்.
# அஸ்கர் ஹொசைன்


**அஸ்கர் ஹொசைன்** (*Azhar Hossain*), பிறப்பு: மார்ச்சு 15 1964, வங்காளதேசத் துடுப்பாட்டக்காரர். டாக்காவைப் பிறப்பிடமாகக் கொண்ட இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டிகள் ஏழு இல் கலந்து கொண்டுள்ளார். இவர் 1988 – 1990 ஆண்டுகளில் வங்காளதேச அணிக்காக ஒருநாள் பன்னாட்டுத் துடுப்பாட்ட அணியினைப் பிரதிநிதித்துவப் படுத்தியுள்ளார்.
# அத்தார் அலி கான்


**அத்தார் அலி கான்** (*Athar Ali Khan*), பிறப்பு: பிப்ரவரி 10 1962, வங்காளதேசத் துடுப்பாட்டக்காரர். டாக்காவைப் பிறப்பிடமாகக் கொண்ட இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டிகள் 19 இல் கலந்து கொண்டுள்ளார். இவர் 1988 – 1997 ஆண்டுகளில் வங்காளதேச அணிக்காக ஒருநாள் பன்னாட்டுத் துடுப்பாட்ட அணியினைப் பிரதிநிதித்துவப் படுத்தியுள்ளார்.
# அனீசுர் ரஹ்மான்


**அனீசுர் ரஹ்மான்** (*Anisur Rahman*), பிறப்பு: மார்ச்சு 1 1971, வங்காளதேசத் துடுப்பாட்டக்காரர். டாக்காவைப் பிறப்பிடமாகக் கொண்ட இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒருநாள் பன்னாட்டுத் துடுப்பாட்டப் போட்டிகள் இரண்டு இல் கலந்து கொண்டுள்ளார். இவர் 1995 – 1998 ஆண்டுகளில் வங்காளதேச அணிக்காக ஒருநாள் பன்னாட்டுத் துடுப்பாட்ட அணியினைப் பிரதிநிதித்துவப் படுத்தியுள்ளார்.
# அனீசுல் ஹக்கீம்


** அனீசுல் ஹக்கீம்** (*Anisul Hakim *), பிறப்பு: செப்டம்பர் 24 1975, வங்காளதேசத் துடுப்பாட்டக்காரர்). இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகள் 22, ஏ-தர போட்டிகள் 13 ஆகியவற்றில் கலந்து கொண்டுள்ளார்.
# டைக்ளோஃபீனாக்


**டைக்ளோஃபினாக்** *(diclofenac)* என்பது அழற்சிக்கு எதிரான இயக்க ஊக்கிகள் இல்லாத மருந்துகளுள் ஒன்றாகும்.  

இதன் வேதிப்பெயர் 2-(2,6-டைகுளோரோ அனிலினோ) ஃபினைல் அசிட்டிக் அமிலம் என்பதாகும்.  

## செயல்படும் விதம்
இது நமது உடலில் காய்ச்சல், வலி, அழற்சி வினை ஆகியவற்றை உண்டாக்கும் பொருட்களுள் ஒன்றான புராஸ்டாகிளான்டினை உற்பத்தி செய்ய உதவும் நொதியான வளைய ஆக்சிசனேஸ் ஐத் தடுக்கிறது. எனவே தான் இது காய்ச்சல், பல விதமான வலி மற்றும் அழற்சி நோய்களில் பயன்படுத்தப்படுகிறது. அத்துடன் மாதவிலக்கின் போது ஏற்படும் வலியிலும் இது பயன்படுத்தப்படுகிறது.  

## பக்க விளைவுகள்
### இரைப்பைப் புண்
மனித இரைப்பையை அமிலத்தாக்குதலில் இருந்து பாதுகாக்கும் கோழைப்படலத்திற்கு புரோஸ்டாகிளான்டின் மிகவும் அவசியம். டைக்ளோஃபினாக் புரோஸ்டாகிளான்டினைக் குறைக்கிறது என்பது மேலே சொல்லப்பட்டது. எனவே வலிநீக்கி மருந்துகளை எடுத்துக் கொண்டால் கோழைப்படலம் பாதிக்கப்பட்டு ஹைட்ரோ குளோரிக் அமிலம் இரைப்பையைத் தாக்கி இரைப்பைப் புண் உண்டாகும்.  

### சிறுநீரகச் செயலிழப்பு
சில மனிதர்களில் டைக்ளோஃபினாக் உடனடிச் சிறுநீரகச் செயலிழப்பை உண்டாக்க வல்லது.  

## சூழலியல் பேரழிவு
2008 ஆம் ஆண்டுக் கணக்கெடுப்பின் படி, இந்தியத் துணைக்கண்டக் பிணந்தின்னிக் கழுகுகள் எண்ணிக்கையில் 99.9% அழிந்திருந்தது தெரிய வந்தது. இதற்குக் காரணம் டைக்ளோஃபினாக் ஏற்படுத்திய சிறுநீரகச் செயலிழப்பே என்று கண்டறியப்பட்டது. கால்நடைகளில் அளவில்லாமல் டைக்ளோஃபீனாக் பயன்படுத்தியதே இதற்குக் காரணம் ஆகும்.  

இலட்சக்கணக்கிலான கழுகுகள் மடிந்ததால் குளம்புடைய கால்நடைப் பிணங்களைத் தின்னும் துப்புரவாளர்கள் சூழல் மண்டலத்தில் இல்லாத நிலை ஏற்பட்டது. காட்டு நாய்களும் காட்டு எலிகளும் கால்நடைப் பிணங்களைத் தின்ன ஆரம்பித்தன. இவற்றின் செரிமான மண்டலத்தால் கழுகைப் போல கால்நடைப் பிணத்தில் உள்ள தொற்றுநோய்க் கிருமி‌களைக் கொல்ல முடியவில்லை. காட்டு நாய்களிடமிருந்து தெரு நாய்களுக்கும் இக் கிருமிகள் குறிப்பாக வெறிநாய்க்கடி நோய்க்கிருமி பரவியது.  
காட்டுநாய்கள் பெருகியதால் அவற்றை உண்டு வாழும் சிறுத்தை இனமும் பெருகியது. அவை ஊருக்குள் வருவதும் அதிகரித்தது. சில நேரங்களில் சிறுத்தைகள் மனிதக் குழந்தைகளைத் தாக்கிய நிகழ்வுகளும் ஏற்பட்டது.  

சரத்துஸ்திர சமூகத்தினர் கழுகுகள் அழிவால் பெரிதும் பாதிக்கப்பட்டனர். மனிதப் பிணங்களை அமைதியின் கோபுரம் என்ற உயர்ந்த கோபுரங்களில் இட்டு கழுகுகளுக்கு இரையாக அளிக்கும் பழக்கமுடைய அவர்கள் மாற்று வழிமுறையைக் கடைப்பிடிக்கும் நிலைக்குத் தள்ளப்பட்டனர்.
# முஸ்லிம் சுடர் (சிற்றிதழ்)

**முஸ்லிம் சுடர்** இந்தியா, தமிழ்நாடு, சென்னையிலிருந்து 1975ம் ஆண்டில் வெளிவந்த ஓர் இசுலாமிய மாத இதழாகும்.  
## ஆசிரியர்
- எம். ஏ. அக்பர்.
இவர் சுதந்திரக் கதிர், இளம்பிறை. உரிமைக்குரல் போன்ற இதழ்களில் இணையாசிரியராகப் பணியாற்றி 1988ல் காலமானார்.  
## உள்ளடக்கம்
இவ்விதழில் இஸ்லாமிய ஆக்கங்களும், செய்திகளும், இலக்கிய ஆக்கங்களும் இடம்பெற்றிருந்தன. இஸ்லாமிய உலக செய்திகளுக்கும், விழிப்புணர்வூட்டும் ஆக்கங்களுக்கும் முக்கியத்துவம் கொடுக்கப்பட்டிருந்தன.
# முஸ்லிம் செய்தி (இதழ்)

**முஸ்லிம் செய்தி** இலங்கை கொழும்பிலிருந்து 1984ம் ஆண்டில் வெளிவந்த ஓர் இசுலாமிய மாத இதழாகும். இது தமிழ், ஆங்கில இரு மொழி இதழ்.  

## ஆசிரியர்
- மொஹிதீன்

## உள்ளடக்கம்
இலங்கை முஸ்லிம்கள் பற்றிய செய்திகளையும், செய்தி ஆய்வுகளையும், இசுலாமிய ஆக்கங்களையும் இது கொண்டிருந்தது.  
## ஆதாரம்
- இலங்கையில் இஸ்லாமிய இதழியல் வரலாறு - புன்னியாமீன்
# முஸ்லிம் முரசு (சிற்றிதழ்)

**முஸ்லிம் முரசு** இந்தியா, தமிழ்நாடு, சென்னையிலிருந்து அரைநூற்றாண்டுக்கும் மேற்பட்ட காலமாக வெளிவந்து கொண்டிருக்கும் மாதாந்த இசுலாமிய சிற்றிதழாகும். இதன் முதல் இதழ் 1948ம் ஆண்டில் வெளிவந்தது.  

ஆசிரியர்:  
- இவ்விதழின் முதலாசிரியர் வ. மி. சம்சுதீன்.
இதன் ஆசிரியர்கள் காலத்துக்குக் காலம் மாறியுள்ளனர்.  

## பணிக்கூற்று
- அன்பும் இன்பமும் அறிவும் ஆற்றலும் பண்பும் புகழும் பொலிந்து விளங்க முரசு முழங்கவே

ஆரம்ப இதழ்களில் மேற்படி பணிக்கூற்று முதன்மைப்படுத்தப்பட்டிருந்தது.  

## உள்ளடக்கம்
சிறுகதைகள், நெடுங்கதைகள், இசுலாமிய ஆக்கங்கள், கவிதைகள் போன்ற பல்சுவை அம்சங்கள் இடம்பெற்றிருந்தன. இந்தியாவில் இசுலாமிய இதழ்களில் குறிப்பிடத்தக்கதோர் இதழாக இது திகழ்ந்தது. இவ்விதழ் இந்தியாவில் மாத்திரமல்லாமல் இலங்கை, சிங்கப்பூர், மலேசியா போன்ற நாடுகளிலும் பிரபல்யம் பெற்றிருந்தமை அவதானிக்கத்தக்கதொன்றாகும்.
# முஸ்லிம் லீக் (1937 சிற்றிதழ்)

**முஸ்லிம் லீக்** இந்தியா, தமிழ்நாடு, சென்னையிலிருந்து 1937ம் ஆண்டில் வெளிவந்த ஓர் இசுலாமிய மாத இதழாகும். இதன் முகப்பட்டையில் 786 என்ற இலக்கம் பொறிக்கப்பட்டிருந்தது. பொதுவாக இசுலாமியர்கள் 786 எனும் இலக்கத்தை ஒரு அடையாளமாக கொண்டிருப்பர். அநேகமாக 20ம் நூற்றாண்டுகளின் இறுதிக்காலங்கள் வரை இலங்கை, இந்தியா முஸ்லிம்களிடம் இவ்வழக்கம் காணப்பட்டது.  
## ஆசிரியர்
- கா. ப. முகம்மது இஸ்மாயில்
## பணிக்கூற்று
- தேசிய பத்திரிகை

## சந்தா
மார்ச் 1 1938ம் ஆண்டு இதழில் பின்வருமாறு எழுதப்பட்டிருந்தது.  
"பணம் அனுப்ப சக்தி இல்லாதவர்களும் இருக்கலாம். அவர்கள் நம்மிடம் கொஞ்சமும் வெட்கப்பட வேண்டியதில்லை. அவர்கள் நமக்கு உறை அஞ்சலில் தகவல் தெரிவித்தால் நாம் சக்தியில்லாதவர்கள் ரிஜிஸ்தரில் பதிவுசெய்து கொண்டு, பத்திரிகை அனுப்பி வைப்போம்."
# முஸ்லிம் லீக் (1947 சிற்றிதழ்)

**முஸ்லிம் லீக்** இந்தியா காரைக்காலிலிருந்து 1947ம் ஆண்டில் வெளிவந்த ஓர் இசுலாமிய வார இதழாகும்.  

## ஆசிரியர்
- நாவலர் அ. மு. யூசுப் சாகிப்

## வெளியீடு
இவ்விதழை வெளியிடும்போது அ. மு. யூசுப் சாகிப் அவர்கள் 20 வயதுக்குக் குறைந்திருந்ததினால் அவரது தந்தை அப்துல் ஹை சாகிப் வெளியீட்டளாராக இருந்தார்.  

## தடை
1948ம் ஆண்டில் இவ்விதழ் தடைசெய்யப்பட்டது.
# இன்ஆமுல் ஹக் (இளையவர்)


**இன்ஆமுல் ஹக்** (இளையவர்) *(Enamul Haque*, பிறப்பு: டிசம்பர் 5 1986), வங்காளதேசத் தேசிய துடுப்பாட்ட அணியின் துடுப்பாட்டக்காரர். இவர் 14 தேர்வுத் துடுப்பாட்டப் போட்டிகளிலும், 10 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், வங்காளதேசத் தேசிய அணியினை 2003 – 2009 ஆண்டுகளில் பிரதிநிதித்துவப் படுத்தியுள்ளார்.
# மெஹ்ராப் ஹொசைன் (இளையவர்)



**மெஹ்ராப் ஹொசைன் (இளையவர்)** (Mehrab Hossain, Jr., பிறப்பு: சூலை 8 1987), வங்காளதேசத் தேசிய துடுப்பாட்ட அணியின் துடுப்பாட்டக்காரர். இவர் ஏழு தேர்வுத் துடுப்பாட்டப் போட்டிகளிலும், 18 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், வங்காளதேசத் தேசிய அணியினை 2007 – 2009 ஆண்டுகளில் பிரதிநிதித்துவப் படுத்தியுள்ளார்.
# முகமது அன்வர் உசைன்


**முகமது அன்வர் உசைன்** *(Anwar Hossain Monir*, பிறப்பு: டிசம்பர் 31 1981), வங்காளதேசத் தேசிய துடுப்பாட்ட அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும், ஒரு ஒருநாள் பன்னாட்டுத் துடுப்பாட்டப் போட்டியிலும் கலந்து கொண்டுள்ளார். தேர்வுத் துடுப்பாட்டப் போட்டியில், வங்காளதேசத் தேசிய அணியினை 2003 – இல் பிரதிநிதித்துவப் படுத்தியுள்ளார்.
# ஜகருல் இசுலாம்


**ஜகருல் இசுலாம்** (*Jahurul Islam*), பிறப்பு: டிசம்பர் 12 1986), வங்காளதேசத் தேசிய துடுப்பாட்ட அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டியிலும், 66 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், வங்காளதேசத் தேசிய அணியினை 2010 இல் பிரதிநிதித்துவப் படுத்தியுள்ளார்.
# ஜாவிட் ஒமார்


**ஜாவிட் ஒமார்** (*Javed Omar*, பிறப்பு: நவம்பர் 25 1978), வங்காளதேசத் தேசிய துடுப்பாட்ட அணியின் துடுப்பாட்டக்காரர். இவர் 40 தேர்வுத் துடுப்பாட்டப் போட்டிகளிலும், 59 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், வங்காளதேசத் தேசிய அணியினை இவர் 2001 – 2007 ஆண்டுகளில் பிரதிநிதித்துவப் படுத்தியுள்ளார்.
# நய்முல் ரஹ்மான்



**நய்முல் ரஹ்மான்** *(Naimur Rahman*, பிறப்பு: செப்டம்பர் 19 1974), வங்காளதேசத் தேசிய துடுப்பாட்ட அணியின் துடுப்பாட்டக்காரர். இவர் எட்டு தேர்வுத் துடுப்பாட்டப் போட்டிகளிலும், 29 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், வங்காளதேசத் தேசிய அணியினை இவர் 1985 – 1987 ஆண்டுகளில் பிரதிநிதித்துவப் படுத்தியுள்ளார்.  

en:Naimur Rahman
# முசாரப் முர்தசா



**முசாரப் முர்தசா** (*Mashrafe Mortaza*, பிறப்பு: அக்டோபர் 5 1983), வங்காளதேசத் தேசிய துடுப்பாட்ட அணியின் துடுப்பாட்டக்காரர். இவர் வங்காளதேசத் துடுப்பாட்டப் அணி சார்பாக தேர்வுத் துடுப்பாட்டப் போட்டிகளிலும், ஒருநாள் பன்னாட்டுத் துடுப்பாட்டப் போட்டிகளிலும் பன்னாட்டு இருபது20 போட்டிகளிலும் விளையாடியுள்ளார். இவர் தற்போது ஒருநாள் பன்னாட்டுத் துடுப்பாட்டப் போட்டிகளில் தலைவராக உள்ளார். இதற்கு முன் பன்னாட்டு இருபது20 போட்டிகளின் தலைவராகவும் இருந்துள்ளார். 2009 முதல் 2010 ஆம் ஆண்டுகளுக்கு இடையிலான காலங்களில் இவர் 1 தேர்வுத் துடுப்பாட்டப் போட்டிகளிலும் 9 ஒருநாள் பன்னாட்டுத் துடுப்பாட்டப் போட்டிகளிலும் தலைவராக நியமிக்கப்பட்டார். சகீப் அல் அசன் காயம் காரணமாக விலகியதால் இவர் தலைவராக நியமிக்கப்பட்டார்.  

சிறந்த வங்காளதேச விரைவு வீச்சாளர்கள்ர்களில் ஒருவராக அறியப்படுகிறார். இவர் பொதுவாக மணிக்கு 135 கிலோமீட்டர் வேகத்தில் பந்துகளை வீசுகிறார். துவக்க ஓவர்களை இவர் வீசுகிறார். மேலும் இவர் மத்திய கள மட்டையாளராகவும் செயல்படுகிறார். முதல் தரத் துடுப்பாட்டப் போட்டிகளில் ஒரு நூறும் தேர்வுத் துடுப்பாட்டப் போட்டிகளில் மூன்று அரைநூறுகளும் அடித்துள்ளார்.  

2009 ஆம் ஆண்டில் தேர்வுத் துடுப்பாட்டப் போட்டியில் இருந்து தனது ஓய்வினை அறிவித்தார். ஏப்ரல் 4, 2017 இல் பன்னாட்டு இருபது20 போட்டிகளில் இருந்து ஓய்வுபெறும் எண்ணம் இருப்பதாகத் தெரிவித்தார். பின் ஏப்ரல் 6 இல் தனது ஓய்வினை அறிவித்தார்.  

## சர்வதேச போட்டிகள்
பெப்ரவரி 2007ஆம் ஆண்டில் வங்காளதேசத் துடுப்பாட்ட அணி சிம்பாப்வேயில் சுற்றுப்பயணம் செய்து நான்கு ஒருநாள் தொடர்களில் விளையாடியது. இந்தத் தொடரை வங்காளதேச அணி 3-1 எனும் கணக்கில் கைப்பற்றியது. இந்தத் தொடரில் அதிக இலக்குகள் வீழ்த்தியவ வங்காளதேசப் பந்துவீச்சாளர்களின் பட்டியலில் 8 இலக்குகளைக் கைப்பற்றி முதல் இடம் பிடித்தார். இவரின் பந்துவீச்சு சராசரி 16.50 ஆகும். பின் 2007 ஆம் ஆண்டின் துடுப்பாட்ட உலகக்கிண்னத்திற்கு முன்பான பயிற்சி ஆட்டத்தில் நியூசிலாந்து துடுப்பாட்ட அணிக்கு எதிரான போட்டியில் வங்காளதேச அணி நியூசிலாந்தை தோற்கடித்தது. இந்தப் போட்டியில் இவர் சகலத்துறையராக சிறப்பாக செயல்பட்டதாகத் தெரிவிக்கப்பட்டது. பின் 2007 துடுப்பாட்ட உலகக்கிண்ணத் தொடரில் இந்தியத் துடுப்பாட்ட அணிக்கு எதிரான போட்டியில் 10 ஓவர்கள் வீசி 38 ஓட்டங்களை விட்டுக்கொடுத்து 4 இலக்குகளைக் கைப்பற்றினார் மேலும் மட்டையாட்டத்தில் இறுதிவரை ஆட்டமிழக்காமல் 16 பந்துகளில் 30* ஓட்டங்கள் எடுத்தார்.  

பின் துடுப்பாட்ட உலகக்கிண்ணத் தொடர் முடிந்த பின் இந்தியத் துடுப்பாட்ட அணி வங்காளதேசத்தில் சுற்றுப் பயணம் செய்து மூன்று ஒருநாள் பன்னாட்டுத் துடுப்பாட்டப் போட்டிகளில் விளையாடியது. ஆனால் இந்தத் தொடரை 1-0 எனும் கணக்கில் இந்திய அணி கைப்பற்றியது. இந்தத் தொடரில் 151 ஓட்டங்கள் எடுத்து அதிக ஓட்டங்கள் எடுத்த வாங்காளதேசத் துடுப்பாளர்களில் முதல் இடத்தையும் அதிக இலக்குகள் எடுத்தவர்கள் பட்டியலில் முதல் இடத்தையும் பிடித்தார். இந்தத் தொடரில் இரண்டு அரை நூறுகளை 50.33 எனும் சராசரியோடு எடுத்தார். மேலும் இதே அணிக்கு எதிரான தேர்வுத் துடுப்பாட்டப் போட்டியில் தனது முதல் அரைநூறினையும் பதிவு செய்தார்.மேலும் 38.33 எனும் சராசரியோடு 6 இலக்குகளையும் கைப்பற்றினார்..
# முகமது சரீப்



**முகமது சரீப்** (*Mohammad Sharif*, பிறப்பு: டிசம்பர் 12 1985), வங்காளதேசத் தேசிய துடுப்பாட்ட அணியின் துடுப்பாட்டக்காரர். இவர் 10 தேர்வுத் துடுப்பாட்டப் போட்டிகளிலும், ஒன்பது ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், வங்காளதேசத் தேசிய அணியினை இவர் 2001 – 2002 ஆண்டுகளில் பிரதிநிதித்துவப் படுத்தியுள்ளார்.
# முகமது மஞ்சூரல் இஸ்லாம்


**முகமது மஞ்சூரல் இஸ்லாம்** (*Mohammad Manjural Islam,* பிறப்பு: நவம்பர் 7 1979), வங்காளதேசத் தேசிய துடுப்பாட்ட அணியின் துடுப்பாட்டக்காரர். இவர் 17 தேர்வுத் துடுப்பாட்டப் போட்டிகளிலும், 34 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், வங்காளதேசத் தேசிய அணியினை இவர் 2001 – 2004 ஆண்டுகளில் பிரதிநிதித்துவப் படுத்தியுள்ளார்.
# படுமரத்து மோசிகொற்றனார்

**படுமரத்து மோசிகொற்றனார்** சங்ககாலப் புலவர். இவரது பாடல் ஒன்றே ஒன்று உள்ளது. அது குறுந்தொகை 376.  

படுமரம் என்பது ஊரின் பெயர். மோசி என்பது தந்தை பெயர்.  
## பாடல் சொல்லும் செய்தி
பொருள் தேடச் செல்ல நினைக்கும்போது தலைவன் இவ்வாறு நினைத்துப்பார்த்துப் பொருள் செயச் செல்லாமல் தலைவியோடு தங்கிவிடுகிறான்.  

வேனில் காலத்துச் **சந்தனம் போல அவள் குளுகுளுப்பானவள்**. கதிரின் வெப்பத்தை உள்வாங்கிக்கொண்டு குவியும் **தாமரை போல வெதுவெதுப்பானவள்**.  

### பொதியில்
மக்கள் நடமாட்டம் இல்லாமல் சூர்மகளிர் நடமாடும் இடம் பொதியில். அந்தப் பொதியில் விளைந்த சந்தனம் போல் தண்ணியாள் என்கிறான்.
# மன்ஜூரல் இஸ்லாம் ரானா



**மன்ஜூரல் இஸ்லாம் ரானா** (*Manjural Islam Rana*, பிறப்பு: மே 4 1984, இறப்பு: மார்ச்சு 16 2007) வங்காளதேசத் தேசிய துடுப்பாட்ட அணியின் துடுப்பாட்டக்காரர். இவர் ஆறு தேர்வுத் துடுப்பாட்டப் போட்டிகளிலும், 25 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், வங்காளதேசத் தேசிய அணியினை இவர் 2004 இல் பிரதிநிதித்துவப் படுத்தியுள்ளார்.
# மஹ்பூல் ஆலம்



**மஹ்பூல் ஆலம்** *(Mahbubul Alam,* பிறப்பு: டிசம்பர் 1 1983), வங்காளதேசத் தேசிய துடுப்பாட்ட அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும், ஐந்து ஒருநாள் பன்னாட்டுத் துடுப்பாட்டப்போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், வங்காளதேசத்தேசிய அணியினை இவர் 2008 இல் பிரதிநிதித்துவப் படுத்தியுள்ளார்.
# காலீட் மசூட்



**காலீட் மசூட்** **(Khaled Mashud,** பிறப்பு: பிப்ரவரி 8 1976), வங்காளதேசத் தேசிய துடுப்பாட்ட அணியின் துடுப்பாட்டக்காரர். இவர் 44 தேர்வுத் துடுப்பாட்டப் போட்டிகளிலும், 126 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், வங்காளதேசத்தேசிய அணியினை இவர் 2000 – 2007ஆண்டுகளில் பிரதிநிதித்துவப் படுத்தியுள்ளார். அணியின் அணித் தலைவராக 2001/2 -2004/5 பருவ ஆண்டுகளில் கடமையாற்றியுள்ளார்.
# காலிட் மஹ்முத்


**காலிட் மஹ்முத்** *(Khaled Mahmud,* பிறப்பு: சூலை 26 1971), வங்காளதேசத் தேசிய துடுப்பாட்ட அணியின் துடுப்பாட்டக்காரர். இவர் 12 தேர்வுத் துடுப்பாட்டப் போட்டிகளிலும், 77 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், வங்காளதேசத் தேசிய அணியினை இவர் 1998 – 2006 ஆண்டுகளில் பிரதிநிதித்துவப் படுத்தியுள்ளார். அணியின் அணித் தலைவராக 2003-2003/4 பருவ ஆண்டுகளில் கடமையாற்றியுள்ளார்.